Diari Oficial de la Generalitat Valenciana


Sumari del DOGV 5260, del 17-05-2006 (2006/4740)

ORDE de 21 de març de 2006, de la Conselleria de Cultura, Educació i Esport, per la qual s'amplia el termini temporal de l'autorització del centre docent britànic a Espanya de nova creació denominat .Firs Independent Primary School., a Xàbia (Alacant).
------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5260

Data del DOGV
:   17-05-2006

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2006/4740


Data del document
:   21-03-2006

Organisme emissor
:   Conselleria de Cultura, Educació i Esport

Tipus de document
:   Ordre

Descriptors 

:   * Xàbia
    * ensenyament privat
    * centre d'ensenyament
    * grup lingüístic
    * educació preescolar
    * ensenyament primari
    * ensenyament d'idiomes

ORDE de 21 de març de 2006, de la Conselleria de Cultura, Educació i Esport, per la qual s'amplia el termini temporal de l'autorització del centre docent britànic a Espanya de nova creació denominat .Firs Independent Primary School., a Xàbia (Alacant). [2006/4740]  
L'expedient ha sigut iniciat pel representant de l'entitat .Firs Independent Primary School, SL.., en sol·licitud d'ampliació del termini temporal d'autorització d'obertura i funcionament del centre docent britànic de nova creació, per a alumnes estrangers exclusivament, denominat .Firs Independent Primary School., de Xàbia (Alacant).   
Per Orde de la Conselleria de Cultura, Educació i Ciència de 3 d'octubre de 2005 (DOGV de 28/12/05), es va autoritzar, amb caràcter temporal fins a l'1 de febrer de 2006, el funcionament del centre des del curs de Nursery (de 2-3 anys d'edat) fins al curs de Year 6 (de 11-12 anys d'edat), amb un total de 40 places escolars, per a alumnes estrangers exclusivament.   
La titularitat del centre ha presentat nou certificat, expedit per la representació diplomàtica britànica acreditada a Espanya, British Council, on se certifica que l'esmentat centre no podrà ser inspeccionat, per motius tècnics, abans del trimestre de primavera de l'any 2006, per a poder obtindre l'autorització definitiva, per la qual cosa estenen el vigor de l'anterior certificat temporal fins al 31 de juny del 2006, per a impartir des del curs de Nursery (2-3 anys d'edat) fins al curs de Year 6 (11-12 anys d'edat) del Currículum Nacional d'Anglaterra i País de Gal·les, amb capacitat per a 40 alumnes.  
Vists la Llei Orgànica 8/1985, de 3 de juliol (BOE de 04.07.85), reguladora del Dret a l'Educació; el Reial Decret 806/1993, de 28 de maig (BOE de 23.06.93) sobre règim de centres estrangers a Espanya, i la resta de legislació que resulta d'aplicació.  
En exercici de les atribucions conferides per l'article 35 de la Llei 5/1983, de 30 de desembre, de la Generalitat Valenciana, de Govern Valencià,  
ORDENE  
Primer  
Ampliar el termini temporal de l'autorització d'obertura i funcionament del centre docent britànic de nova creació denominat .Firs Independent Primary School., de Xàbia (Alacant), en els termes i condicions que a continuació s'especifiquen.  
Centre: Firs Independent Primary School  
Codi: 55953507  
Domicili: C/ del Boix, 1 Partida La Guardia  
Localitat: Xàbia  
Província: Alacant  
Titular: Firs Independent Primary School, SL  
Ensenyaments que s'autoritzen i capacitat: Currículum Nacional d'Anglaterra i País de Gal·les:  
. Amb caràcter temporal fins al 31 de juny de 2006, des del curs de Nursery (de 2-3 anys d'edat) fins al curs de Year 6 (d'11-12 anys d'edat) amb un total de 40 llocs escolars.  
Alumnat autoritzat: estranger.  
Segon  
El reconeixement dels estudis cursats s'ajustarà al que disposa la normativa reguladora d'homologació i convalidació de títols i estudis estrangers d'educació no universitària segons el que establix l'article octau del Reial Decret 806/1993.  
Disposició addicional primera  
El titular del centre haurà de sol·licitar, davant la direcció territorial de Cultura, Educació i Esport d'Alacant, l'autorització definitiva d'este quan dispose del certificat expedit per la representació diplomàtica britànica acreditada a Espanya, British Council, on es constate el compliment dels requisits del país d'origen per a la seua autorització plena.   
Disposició addicional segona  
La present orde donarà lloc a les corresponents inscripcions en el Registre de Centres Docents de la Comunitat Valenciana.  
Conformement al que disposen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar potestativament un recurs de reposició o bé plantejar un recurs contenciós administratiu, atenent els terminis i davant els òrgans que s'indiquen a continuació:  
a) El recurs de reposició s'haurà d'interposar davant el conseller de Cultura, Educació i Esport en el termini d'un mes a comptar des de l'endemà de la notificació o publicació, segons corresponga.  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana, en el termini de dos mesos a comptar des de l'endemà de la notificació o publicació, segons corresponga.  
València, 21 de març de 2006  
El conseller de Cultura, Educació i Esport  
ALEJANDRO FONT DE MORA TURÓN